Doložka o posúdení vplyvov

I.	Odhad vplyvov na verejné financie

V doložke sú posudzované vplyvy spojené s vydaním nariadenia vlády Slovenskej republiky o sumách vianočného príspevku v roku 2009 (ďalej len „návrh nariadenia vlády“). Návrhom nariadenia vlády sa ustanovuje percento priemernej mesačnej mzdy v hospodárstve Slovenskej republiky vykázanej Štatistickým úradom Slovenskej republiky za rok 2008 na určenie sumy dôchodku na účely poskytnutia vianočného príspevku v roku 2009, sumy dôchodku určené týmto percentom a sumy vianočného príspevku v roku 2009 diferencovane v závislosti od sumy dôchodku alebo úhrnu súm dôchodkov.

I.I.	       Odhad vplyvov na štátny rozpočet

Návrh nariadenia vlády má priamy vplyv na štátny rozpočet v roku 2009. Bude sa týkať približne 1 156 334 dôchodcov, ktorým dôchodky vypláca Sociálna poisťovňa a približne 1 700 osôb vo všetkých rezortoch ozbrojených zborov a ozbrojených síl. To bude zodpovedať výdavkom vo výške 61 959 tis. € za dôchodcov Sociálnej poisťovne a cca 91 tis. € za osoby všetkých ozbrojených zborov a ozbrojených síl. Zo štátneho rozpočtu budú tiež hradené administratívne náklady spojené s výplatou vianočného príspevku Sociálnou poisťovňou v čiastke cca 500 tis. €.  Návrh nariadenia vlády zvýši výdavky štátneho rozpočtu celkovo o 62 550 tis. € (1 884 381 tis. Sk). Uvedené výdavky budú finančne kryté v rámci schváleného rozpočtu kapitoly Ministerstva práce, sociálnych vecí a rodiny Slovenskej republiky na rok 2009.

Pri kvantifikácii výdavkov za poberateľov dôchodkov vyplácaných Sociálnou poisťovňou boli použité údaje o počtoch a výškach relevantných druhov dôchodkov k           31. januáru 2009. Prehľad o počte poberateľov starobného dôchodku, predčasného starobného dôchodku, invalidného dôchodku,  sociálneho dôchodku, sólo vdovského dôchodku, sólo vdoveckého dôchodku a sólo sirotského dôchodku v jednotlivých pásmach (v pásme 1 sú dôchodky s výškou do 144,70 €, v pásme 2 s výškou od 144,80 € do 289,30 € a v pásme 3 s výškou od 289,40 € do 433,90 €) uvádza nasledovná tabuľka:
                                                                                    
                                                                                                                       Tabuľka č. 1
 	S	PS	I	V + Vm	Sir	Soc	spolu	
pásmo 1	11 035	61	27 803	4 332	24 246	46	67 523	
pásmo 2	213 309	18 510	110 455	41 984	5 124	3 228	392 610	
pásmo 3	601 186	30 738	62 127	1 985	108	57	696 201	
spolu	825 530	49 309	200 385	48 301	29 478	3 331	1 156 334	
 Vysvetlivky: S = starobný dôchodok, PS = predčasný starobný dôchodok, I = invalidný dôchodok, V + Vm = vdovský dôchodok a vdovecký dôchodok, Sir = sirotský dôchodok a Soc = sociálny  dôchodok

 	Vianočný príspevok poberateľov dôchodkov v pásme 1 predstavuje 66,39 €; v pásme 2  predstavuje 58,09 € a v pásme 3 predstavuje 49,80 €. Na základe vyššie uvedeného budú výdavky štátneho rozpočtu za poberateľov dôchodkových dávok, vyplácaných Sociálnou poisťovňou, zvýšené nasledovne v tis. € /v mil. Sk/:

              Tabuľka č. 2A   (v tis. €)
 	S	PS	I	V + Vm	Sir	Soc	spolu	
pásmo 1	733	4	1 846	288	1 610	3	4 484	
pásmo 2	12 391	1 075	6 416	2 439	298	188	22 807	
pásmo 3	29 936	1 531	3 094	99	5	3	34 668	
spolu	43 060	2 610	11 356	2 826	1 913	194	61 959	
Vysvetlivky: S = starobný dôchodok, PS = predčasný starobný dôchodok, I = invalidný dôchodok, V + Vm = vdovský dôchodok a vdovecký dôchodok, Sir = sirotský dôchodok a Soc = sociálny  dôchodok

                                                                                                                                         Tabuľka č. 2B   (v mil. Sk) 
 	S	PS	I	V + Vm	Sir	Soc	Spolu	
pásmo 1	22,1	0,1	55,6	8,7	48,5	0,1	135,0	
pásmo 2	373,3	32,4	193,3	73,5	9,0	5,6	687,1	
pásmo 3	901,9	46,1	93,3	3,0	0,2	0,1	1 044,5	
spolu	1 297,3	78,6	342,2	85,1	57,6	5,8	1 866,6	
Vysvetlivky: S = starobný dôchodok, PS = predčasný starobný dôchodok, I = invalidný dôchodok, V + Vm = vdovský dôchodok a vdovecký dôchodok, Sir = sirotský dôchodok a Soc = sociálny  dôchodok

I.II.     Odhad vplyvov na rozpočet Sociálnej poisťovne

Návrh nariadenia vlády nemá vplyv na rozpočet Sociálnej poisťovne.

II.	Odhad vplyvov na obyvateľov, hospodárenie podnikateľskej sféry a iných právnických osôb

Návrh nariadenia vlády nemá vplyv na hospodárenie podnikateľskej sféry a iných právnických osôb. Návrh nariadenia vlády pozitívne ovplyvní príjmy dotknutých osôb. Na jedného poberateľa dôchodku, z okruhu oprávnených osôb, vyplácaného Sociálnou poisťovňou pripadá v prepočte približne 53,58 €.

III.	Odhad vplyvov na životné prostredie

Návrh nariadenia vlády nemá vplyv na  životné prostredie.

IV.	Odhad vplyvov na zamestnanosť

Návrh nariadenia vlády nemá vplyv na  zamestnanosť v Slovenskej republike.

V.	Odhad vplyvov na podnikateľské prostredie

Návrh nariadenia vlády nemá vplyv na podnikateľské prostredie.

VI.	Odhad vplyvov na informatizáciu spoločnosti

Návrh nariadenia vlády nemá vplyv na informatizáciu spoločnosti.